Document ID: 32001E0931

Reference:
EUR-Lex - 32001E0931 - EL
Avis juridique important
|
32001E0931
Κοινή Θέση του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας
Επίσημη Εφημερίδα αριθ. L 344 της 28/12/2001 σ. 0093 - 0096
Κοινή Θέση του Συμβουλίουτης 27ης Δεκεμβρίου 2001για την εφαρμογή ειδικών μέτρων για την καταπολέμηση της τρομοκρατίας(2001/931/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα 15 και 34,Εκτιμώντας τα ακόλουθα:(1) Το Ευρωπαϊκό Συμβούλιο, κατά την έκτακτη σύνοδό του στις 21 Σεπτεμβρίου 2001, δήλωσε ότι η τρομοκρατία είναι μια πραγματική πρόκληση για ολόκληρο τον κόσμο και για την Ευρώπη και ότι η καταπολέμηση της τρομοκρατίας αποτελεί πρωταρχικό στόχο της Ευρωπαϊκής Ένωσης.(2) Το Συμβούλιο Ασφαλείας των Ηνωμένων Εθνών εξέδωσε, στις 28 Σεπτεμβρίου 2001, την απόφαση 1373(2001) η οποία καθορίζει μια ευρεία στρατηγική για την καταπολέμηση της τρομοκρατίας, και ιδιαίτερα την καταπολέμηση της χρηματοδότησής της.(3) Το Συμβούλιο επανέλαβε στις 8 Οκτωβρίου 2001, ότι η Ένωση είναι αποφασισμένη να καταπολεμήσει τις πηγές χρηματοδότησης της τρομοκρατίας, σε στενή συνεργασία με τις Ηνωμένες Πολιτείες.(4) Στις 26 Φεβρουαρίου 2001, το Συμβούλιο, σύμφωνα με την απόφαση 1333(2000) του Συμβουλίου Ασφαλείας των Ηνωμένων Εθνών, υιοθέτησε την κοινή θέση 2001/154/ΚΕΠΠΑ(1) η οποία προβλέπει, μεταξύ άλλων, το πάγωμα των κεφαλαίων του Ουσάμα Μπιν Λάντεν και των ατόμων και οντοτήτων που συνδέονται με αυτόν. Κατά συνέπεια, τα εν λόγω πρόσωπα, ομάδες και οντότητες δεν καλύπτονται από την παρούσα κοινή θέση.(5) Η Ευρωπαϊκή Ένωση θα πρέπει να λάβει πρόσθετα μέτρα για την εφαρμογή της απόφασης του Συμβουλίου Ασφαλείας των Ηνωμένων Εθνών 1373(2001).(6) Τα κράτη μέλη διαβίβασαν στην Ευρωπαϊκή Ένωση τις αναγκαίες πληροφορίες για την εφαρμογή ορισμένων από αυτά τα πρόσθετα μέτρα.(7) Η δράση της Κοινότητας είναι αναγκαία προκειμένου να εφαρμοστούν ορισμένα από τα πρόσθετα αυτά μέτρα· η δράση των κρατών μελών είναι επίσης αναγκαία, ιδίως όσον αφορά την εφαρμογή μορφών αστυνομικής και δικαστικής συνεργασίας σε ποινικές υποθέσεις,ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:Άρθρο 11. Η παρούσα κοινή θέση εφαρμόζεται σύμφωνα με τις διατάξεις των επόμενων άρθρων στα πρόσωπα, ομάδες και οντότητες που ενέχονται σε τρομοκρατικές πράξεις και τα οποία παρατίθενται στο παράρτημα.2. Για τους σκοπούς της παρούσας κοινής θέσης ως, "πρόσωπα, ομάδες και οντότητες που ενέχονται σε τρομοκρατικές πράξεις" νοούνται:- πρόσωπα που διαπράττουν ή αποπειρώνται να διαπράξουν τρομοκρατικές πράξεις ή συμμετέχουν στην τέλεση τρομοκρατικών πράξεων ή τις διευκολύνουν,- ομάδες και οντότητες ιδιοκτησίας ή υπό τον άμεσο ή έμμεσο έλεγχο των εν λόγω προσώπων και πρόσωπα, ομάδες και οντότητες που ενεργούν εξ ονόματος ή κατ' εντολήν τέτοιων προσώπων, ομάδων, οντοτήτων, συμπεριλαμβανομένων των κεφαλαίων που απορρέουν ή προέρχονται από ιδιοκτησία που ανήκει ή ελέγχεται άμεσα ή έμμεσα από τα πρόσωπα αυτά και τα συνδεόμενα με αυτά πρόσωπα, ομάδες και οντότητες.3. Για τους σκοπούς αυτής της κοινής θέσης, ως "τρομοκρατική πράξη" νοείται μια από τις ακόλουθες εκ προθέσεως πράξεις η οποία, εκ της φύσεώς της ή των συνθηκών της, είναι δυνατόν να προσβάλει σοβαρά χώρα ή διεθνή οργανισμό, όπως ορίζεται ως αξιόποινη πράξη από το εθνικό δίκαιο, όταν ο δράστης την διαπράττει με σκοπό:i) να εκφοβίσει σοβαρά έναν πληθυσμό ήii) να εξαναγκάσει αδικαιολόγητα μια κυβέρνηση ή ένα διεθνή οργανισμό να εκτελέσουν ή να παραλείψουν οποιαδήποτε πράξη, ήiii) να αποσταθεροποιήσει σοβαρά ή να καταστρέψει τις θεμελιώδεις πολιτικές, συνταγματικές, οικονομικές ή κοινωνικές δομές μιας χώρας ή ενός διεθνούς οργανισμού:α) προσβολή κατά της ζωής προσώπου, η οποία είναι δυνατόν να επιφέρει το θάνατο,β) προσβολή κατά της σωματικής ακεραιότητας προσώπου,γ) απαγωγή ή αρπαγή προσώπων,δ) πρόκληση μαζικών καταστροφών σε κυβερνητικές ή δημόσιες εγκαταστάσεις, συγκοινωνιακά συστήματα, εγκαταστάσεις υποδομής, περιλαμβανομένων και των συστημάτων πληροφορικής, σταθερές εξέδρες που ευρίσκονται επί της ηπειρωτικής υφαλοκρηπίδας, δημόσιους χώρους ή ιδιωτικές ιδιοκτησίες, που θα μπορούσαν να εκθέσουν σε κίνδυνο ανθρώπινες ζωές ή να προξενήσουν σημαντικές οικονομικές απώλειες,ε) κατάληψη αεροσκαφών ή πλοίων ή άλλων μέσων μαζικής μεταφοράς ή μεταφοράς εμπορευμάτων,στ) κατασκευή, κατοχή, κτήση, μεταφορά, προμήθεια ή χρήση πυροβόλων όπλων, εκρηκτικών υλών, πυρηνικών, βιολογικών και χημικών όπλων καθώς και, όσον αφορά τα βιολογικά και χημικά όπλα, έρευνα και ανάπτυξη,ζ) απελευθέρωση επικίνδυνων ουσιών ή πρόκληση πυρκαγιών, πλημμυρών ή εκρήξεων, με αποτέλεσμα την έκθεση ανθρώπινων ζωών σε κίνδυνο,η) διαταραχή ή διακοπή του εφοδιασμού ύδατος, ηλεκτρικής ενέργειας ή κάθε άλλου βασικού φυσικού πόρου, με αποτέλεσμα την έκθεση ανθρώπινων ζωών σε κίνδυνο,θ) απειλή τέλεσης μιας εκ των πράξεων που απαριθμούνται στα σημεία α) έως η),ι) η αρχηγία τρομοκρατικής ομάδας,ια) η συμμετοχή στις δραστηριότητες τρομοκρατικής ομάδας, μεταξύ άλλων με την παροχή σε αυτήν πληροφοριών ή υλικών μέσων ή με τη χρηματοδότηση των δραστηριοτήτων της, έχοντας επίγνωση του γεγονότος ότι η συμμετοχή αυτή θα συμβάλει στις εγκληματικές δραστηριότητες της ομάδας,Για τους σκοπούς της παρούσας παραγράφου, ως "τρομοκρατική ομάδα" νοείται η δομημένη και ήδη επί ορισμένο χρονικό διάστημα υφιστάμενη ένωση περισσοτέρων των δύο προσώπων που ενεργούν από κοινού προκειμένου να τελέσουν τρομοκρατικές πράξεις. Ο όρος "δομημένη ένωση" σημαίνει μια ένωση που δεν συγκροτήθηκε τυχαία με σκοπό να διαπράξει αμέσως μια τρομοκρατική πράξη και η οποία δεν έχει απαραιτήτως τυπικά καθορισμένους ρόλους των μελών της, συνέχεια στη σύνθεσή της ή πολυσύνθετη δομή.4. Ο κατάλογος του παραρτήματος καταρτίζεται βάσει ακριβών πληροφοριών ή στοιχείων του σχετικού φακέλου τα οποία δεικνύουν ότι έχει ληφθεί απόφαση από αρμόδια αρχή έναντι συγκεκριμένων προσώπων, ομάδων και οντοτήτων, είτε η εν λόγω απόφαση αφορά την έναρξη ανακριτικών πράξεων ή ποινικής διώξεως για μια τρομοκρατική πράξη ή την απόπειρα τέλεσης ή τη συμμετοχή ή τη διευκόλυνση μιας τέτοιας πράξης βάσει σοβαρών και αξιοπίστων αποδείξεων ή ενδείξεων είτε καταδίκη για τέτοιες πράξεις. Πρόσωπα, ομάδες και οντότητες που προσδιορίζονται από το Συμβούλιο Ασφαλείας των Ηνωμένων Εθνών ότι έχουν σχέση με την τρομοκρατία και κατά των οποίων έχει διατάξει κυρώσεις μπορούν να συμπεριληφθούν στον κατάλογο αυτό.Για τους σκοπούς της παρούσας παραγράφου ως "αρμόδια αρχή"νοείται δικαστική αρχή ή, εάν δικαστικές αρχές δεν έχουν αρμοδιότητα στον τομέα τον οποίο καλύπτει η παρούσα παράγραφος, ισοδύναμη αρμόδια αρχή στον εν λόγω τομέα.5. Το Συμβούλιο μεριμνά προκειμένου να διασφαλίσει ότι τα ονόματα φυσικών ή νομικών προσώπων, ομάδων ή οντοτήτων τα οποία περιλαμβάνονται στο παράρτημα περιέχουν επαρκή συμπληρωματικά στοιχεία τα οποία επιτρέπουν την αποτελεσματική διαπίστωση της ταυτότητας συγκεκριμένων ατόμων, νομικών προσώπων, οντοτήτων ή οργανισμών διευκολύνοντας έτσι την αθωότητα αυτών οι οποίοι φέρουν το αυτό ή παρόμοιο όνομα.6. Τα ονόματα των προσώπων και οντοτήτων τα οποία περιλαμβάνονται στον κατάλογο εξετάζονται κατά τακτά χρονικά διαστήματα, τουλάχιστον μια φορά το εξάμηνο, προκειμένου να διασφαλίζεται ότι η διατήρηση τους στον κατάλογο δικαιολογείται.Άρθρο 2Η Ευρωπαϊκή Κοινότητα, ενεργούσα εντός των ορίων των εξουσιών που της απονέμει η συνθήκη για την ίδρυση της Ευρωπαϊκής Κοινότητας, αποφασίζει τη δέσμευση κεφαλαίων και άλλων χρηματοοικονομικών περιουσιακών στοιχείων ή οικονομικών πηγών προσώπων, ομάδων και οντοτήτων που περιλαμβάνονται στο παράρτημα.Άρθρο 3Η Ευρωπαϊκή Κοινότητα, ενεργούσα εντός των ορίων των εξουσιών που της απονέμει η συνθήκη για την ίδρυση της Ευρωπαϊκής Κοινότητας, διασφαλίζει ότι κεφάλαια, χρηματοοικονομικά περιουσιακά στοιχεία ή οικονομικές πηγές ή χρηματοοικονομικές ή άλλες συναφείς υπηρεσίες δεν τίθενται στη διάθεση, αμέσως ή εμμέσως, προς όφελος προσώπων, ομάδων και οντοτήτων που περιλαμβάνονται στο παράρτημα.Άρθρο 4Τα κράτη μέλη παρέχουν αμοιβαίως, δια της αστυνομικής και δικαστικής συνεργασίας σε ποινικές υποθέσεις στα πλαίσια του Τίτλου VI της συνθήκης για την Ευρωπαϊκή Ένωση, την ευρύτατη δυνατή συνδρομή στην πρόληψη και καταπολέμηση τρομοκρατικών πράξεων. Προς το σκοπό αυτό, για τις έρευνες και διαδικασίες τις οποίες διεξάγουν οι αρχές τους σε σχέση με οιοδήποτε από τα πρόσωπα, ομάδες και οντότητες που περιλαμβάνονται στο παράρτημα, ασκούν πλήρως, κατόπιν αιτήσεως, τις εξουσίες που έχουν σύμφωνα με τις πράξεις της Ευρωπαϊκής Ένωσης και άλλες διεθνείς συμφωνίες, διακανονισμούς και συμβάσεις οι οποίες δεσμεύουν τα κράτη μέλη.Άρθρο 5Η παρούσα κοινή θέση παράγει αποτελέσματα από την ημερομηνία της υιοθέτησής της.Άρθρο 6Η παρούσα κοινή θέση τελεί υπό συνεχή εξέταση.Άρθρο 7Η παρούσα κοινή θέση δημοσιεύεται στην Επίσημη Εφημερίδα.Βρυξέλλες, 27 Δεκεμβρίου 2001.Για το ΣυμβούλιοΟ ΠρόεδροςL. Michel(1) ΕΕ L 57 της 27.2.2001, σ. 1.ΠΑΡΑΡΤΗΜΑΠρώτος κατάλογος προσώπων, ομάδων και οντοτήτων που αναφέρονται στο άρθρο 1(1)1. ΠΡΟΣΩΠΑ*- ABAUNZA MARTINEZ, Javier (ακτιβιστής της Ε.Τ.Α.) γεννηθείς την 1.1.1965 εις Guernica (Biscay), αριθ. δελτίου ταυτότητος 78.865.882*- ALBERDI URANGA, Itziar (ακτιβιστής της Ε.Τ.Α.) γεννηθείς την 7.10.1963 εις Durango (Biscay), αριθ. δελτίου ταυτότητος 78.865.693*- ALBISU IRIARTE, Miguel (ακτιβιστής της Ε.Τ.Α.· μέλος της Gestoras Pro-amnistía) γεννηθείς την 7.6.1961 εις San Sebastián (Guipúzcoa), αριθ. δελτίου ταυτότητος 15.954.596*- ALCALDE LINARES, Angel (ακτιβιστής της Ε.Τ.Α.· μέλος τoυ Herri Batasuna/E.H./Batasuna) γεννηθείς την 2.5.1943 εις Portugalete (Vizcaya), αριθ. δελτίου ταυτότητος 14.390.353- AL-MUGHASSIL, Ahmad Ibrahim (γνωστός και ως ABU OMRAN ή ως AL-MUGHASSIL, Ahmed Ibrahim) γεννηθείς την 26.6.1967 εις Qatif-Bab al Shamal Σαουδικής Αραβίας· υπήκοος Σαουδικής Αραβίας- AL-NASSER, Abdelkarim Hussein Mohammed, γεννηθείς εις Al Ihsa Σαουδικής Αραβίας· υπήκοος Σαουδικής Αραβίας- AL-YACOUB, Ibrahim Salih Mohammed, γεννηθείς την 16.10.1966 εις Tarut Σαουδικής Αραβίας· υπήκοος Σαουδικής Αραβίας*- ARZALLUS TAPIA, Eusebio (ακτιβιστής της Ε.Τ.Α.) γεννηθείς την 8.11.1957 εις Regil (Guipúzcoa), αριθ. δελτίου ταυτότητος 15.927.207- ATWA, Ali (γνωστός και ως BOUSLIM, Ammar Mansour ή ως SALIM, Hassan Rostom) Λίβανος, γεννηθείς το 1960 στο Λίβανο· υπήκοος Λιβάνου*- ELCORO AYASTUY, Paulo (ακτιβιστής της Ε.Τ.Α.· μέλος του Jarrai/Haika/Segi) γεννηθείς την 22.10.1973 εις Vergara (Guipúzcoa), αριθ. δελτίου ταυτότητος 15.394.062- EL-HOORIE, Ali Saed Bin Ali (γνωστός και ως AL-HOURI, Ali Saed Bin Ali ή ως EL-HOURI, Ali Saed Bin Ali) γεννηθείς την 10.7.1965 ή την 11.7.1965 εις El Dibabiya Σαουδικής Αραβίας· υπήκοος Σαουδικής Αραβίας*- FIGAL ARRANZ, Antonio Agustín (ακτιβιστής της Ε.Τ.Α.· μέλος του Kas/Ekin) γεννηθείς την 2.12.1972 εις Baracaldo (Biscay), αριθ. δελτίου ταυτότητος 20.172.692*- GOGEASCOECHEA ARRONATEGUI, Eneko (ακτιβιστής της Ε.Τ.Α.) γεννηθείς την 29.4.1967 εις Guernica (Biscay), αριθ. δελτίου ταυτότητος 44.556.097*- GOIRICELAYA GONZALEZ, Christina (ακτιβίστρια της Ε.Τ.Α.· μέλος τoυ Herri Batasuna/E.H./Batasuna) γεννηθείσα την 23.12.1967 εις Vergara (Guipúzcoa), αριθ. δελτίου ταυτότητος 16.282.556*- IPARRAGUIRRE GUENECHEA, Ma Soledad (ακτιβίστρια της Ε.Τ.Α.) γεννηθείσα την 25.4.1961 εις Escoriaza (Navarre), αριθ. δελτίου ταυτότητος 16.255.819- IZZ-AL-DIN, Hasan (γνωστός και ως GARBAYA, AHMED ή ως SA-ID ή ως SALWWAN, Samir), Λίβανος, γεννηθείς το 1963 στο Λίβανο· υπήκοος Λιβάνου- MOHAMMED, Khalid Shaikh (γνωστός και ως ALI, Salem ή ως BIN KHALID,Fahd Bin Abdallah ή ως HENIN, Ashraf Refaat Nabith ή ως WADOOD, Khalid Abdul) γεννηθείς την 14.4.1965 ή 1.3.1964 εις Κουβέιτ· υπήκοος Κουβέιτ*- MORCILLO TORRES, Cracia (ακτιβίστρια της Ε.Τ.Α.· μέλος τoυ Kas/Ekin) γεννηθείσα την 15.3.1967 εις San Sebastián (Guipúzcoa), αριθ. δελτίου ταυτότητος 72.439.052*- MÚGICA GOÑI, Ainhoa (ακτιβίστρια της Ε.Τ.Α.) γεννηθείσα την 27.6.1970 εις San Sebastián (Guipúzcoa), αριθ. δελτίου ταυτότητος 34.101.243- MUGHNIYAH, Imad Fa'iz (γνωστός και ως MUGHNIYAH, Imad Fayiz), Ανώτερος Αξιωματικός Πληροφοριών της ΧΕΖΜΠΟΛΑΧ, γεννηθείς την 7.12.1962 εις Tayr Dibba Λιβάνου, αριθ. διαβατηρίου 432298 (Λιβάνου)*- MUÑOA ORDOZGOITI, Aloña (ακτιβίστρια της Ε.Τ.Α.· μέλος τoυ Kas/Ekin) γεννηθείσα την 6.7.1976 εις Segura (Guipúzcoa), αριθ. δελτίου ταυτότητος 35.771.259*- NARVAEZ GOÒI, Juan Jesús (ακτιβιστής της Ε.Τ.Α.) γεννηθείς την 23.2.1961 εις Pamplona (Navarra), αριθ. δελτίου ταυτότητος 15.841.101*- OLARRA GURIDI, Juan Antonio (ακτιβιστής της Ε.Τ.Α.) γεννηθείς την 11.9.1967 εις San Sebastián (Guipúzcoa), αριθ. δελτίου ταυτότητος 34.084.504*- ORBE SEVILLANO, Zigor (ακτιβιστής της Ε.Τ.Α.· μέλος του Jarrai/Haika/Segi) γεννηθείς την 22.9.1975 εις Basauri (Biscay), αριθ. δελτίου ταυτότητος 45.622.976*- OTEGUI UNANUE, Mikel (ακτιβιστής της Ε.Τ.Α.· μέλος του Jarrai/Haika/Segi) γεννηθείς την 8.10.1972 εις Itsasondo (Guipúzcoa), αριθ. δελτίου ταυτότητος 44.132.976*- PEREZ ARAMBURU, Jon Iñaki (ακτιβιστής της Ε.Τ.Α.· μέλος του Jarrai/Haika/Segi) γεννηθείς την 18.9.1964 εις San Sebastián (Guipúzcoa), αριθ. δελτίου ταυτότητος 15.976.521*- SAEZ DE EGUILAZ MURGUIONDO, Carlos (ακτιβιστής της Ε.Τ.Α.· μέλος του Kas/Ekin) γεννηθείς την 9.12.1963 εις San Sebastián (Guipúzcoa), αριθ. δελτίου ταυτότητος 15.962.687*- URANGA ARTOLA, Kemen (ακτιβιστής της Ε.Τ.Α.· μέλος τoυ Herri Batasuna/E.H./Batasuna) γεννηθείς την 25.5.1969 εις Ondarroa (Biscay), αριθ. δελτίου ταυτότητος 30.627.290*- VILA MICHELENA, Fermín (ακτιβιστής της Ε.Τ.Α.· μέλος τoυ Kas/Ekin) γεννηθείς την 12.3.1970 εις Irún (Guipúzcoa), αριθ. δελτίου ταυτότητος 15.254.2142. ΟΜΑΔΕΣ ΚΑΙ ΟΝΤΟΤΗΤΕΣ*- Ιρλανδικός Δημοκρατικός Στρατός Συνέχεια (CIRA)*- Euskadi Ta Askatasuna/Tierra Vasca y Libertad/Βασκική Πατρίδα και Ελευθερία (Ε.Τ.Α.)(Οι ακόλουθες οργανώσεις αποτελούν μέρος της τρομοκρατικής οργάνωσης ΕΤΑ:K.a.s., Xaki, Ekin, Jarrai-Haika-Segi, Gestoras pro-amnistía)*- Grupos de Resistencia Antifascista Primero de Octubre/Αντιφασιστικές Ομάδες Αντίστασης Πρώτη Οκτωβρίου (G.R.A.P.O.)- Hamas-Izz al-Din al-Qassem (τρομοκρατικός κλάδος της Hamas)*- Loyalist Volunteer Force (LVF)*- Orange Volunteers (OV)- Παλαιστινιακή Ισλαμική Τζιχάντ (PIJ)*- Real IRA (Πραγματικός ΙΡΑ)*- Red Hand Defenders (RHD)*- Επαναστατικοί Πυρήνες*- Δεκάτη εβδόμη Νοέμβρη*- Επαναστατικός Λαϊκός Αγώνας (ΕΛΑ)*- Ulster Defence Association/Ulster Freedom Fighters (UDA/UFF)(1) Τα πρόσωπα που επισημαίνονται με * υπόκεινται μόνο στο άρθρο 4.

Summary:
Δέσμευση περιουσιακών στοιχείων: κατάλογος τρομοκρατών και τρομοκρατικών ομάδων
Δέσμευση περιουσιακών στοιχείων: κατάλογος τρομοκρατών και τρομοκρατικών ομάδων
Η κοινή αυτή θέση προβλέπει την κατάρτιση καταλόγου προσώπων, ομάδων και οντοτήτων που ενέχονται σε τρομοκρατικές ενέργειες στις οποίες εφαρμόζεται το μέτρο της δέσμευσης κεφαλαίων και άλλων χρηματοοικονομικών περιουσιακών στοιχείων.
ΠΡΑΞΗ
Κοινή θέση του Συμβουλίου 2001/931/ΚΕΠΠΑ, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας.
ΣΥΝΟΨΗ
Το Ευρωπαϊκό Συμβούλιο, κατά την έκτακτη σύνοδό του στις 21 Σεπτεμβρίου 2001, δήλωσε ότι η τρομοκρατία είναι μια πραγματική πρόκληση για ολόκληρο τον κόσμο και ότι η καταπολέμηση της τρομοκρατίας αποτελεί πρωταρχικό στόχο της Ευρωπαϊκής Ένωσης (ΕΕ). Σκοπός της παρούσας κοινής θέσης είναι η εφαρμογή πρόσθετων μέτρων για την καταπολέμηση της τρομοκρατίας, πέρα της απόφασης 1373 (2001) του Συμβουλίου Ασφαλείας των Ηνωμένων Εθνών. Ειδικότερα, θεσπίζει κατάλογο προσώπων, ομάδων και οντοτήτων που ενέχονται σε τρομοκρατικές πράξεις στα οποία πρέπει να εφαρμοστεί το μέτρο της δέσμευσης κεφαλαίων και άλλων χρηματοοικονομικών περιουσιακών στοιχείων ή οικονομικών πόρων στο πλαίσιο της καταπολέμησης της χρηματοδότησης της τρομοκρατίας.
Ορισμοί
Ως «πρόσωπα, ομάδες και οντότητες που ενέχονται σε τρομοκρατικές πράξεις» νοούνται εκείνα τα οποία, βάσει ακριβών πληροφοριών, είναι αποδεδειγμένο ότι έχουν ήδη διαπράξει, αποπειρώνται να διαπράξουν ή διευκολύνουν τρομοκρατικές πράξεις.
Ως «τρομοκρατικές πράξεις» νοούνται οι εκ προθέσεως πράξεις που είναι δυνατόν να βλάψουν σοβαρά χώρα ή διεθνή οργανισμό, με τον εκφοβισμό του πληθυσμού, με την επιβολή κάθε είδους περιορισμών, με την αποσταθεροποίηση ή την καταστροφή των θεμελιωδών συνταγματικών, κοινωνικών και οικονομικών δομών τους. Στον κατάλογο αυτό περιλαμβάνονται οι ακόλουθες πράξεις:
προσβολή κατά της ζωής ή κατά της σωματικής ακεραιότητας προσώπου·
απαγωγή ή αρπαγή προσώπων ως ομήρων·
πρόκληση μαζικών καταστροφών σε δημόσιες ή ιδιωτικές εγκαταστάσεις, περιλαμβανομένων και των συστημάτων πληροφορικής·
κατάληψη μέσων μαζικής μεταφοράς (αεροσκαφών ή πλοίων)·
κατασκευή, κατοχή, κτήση, μεταφορά ή χρήση πυροβόλων όπλων, εκρηκτικών υλών ή πυρηνικών, βιολογικών και χημικών όπλων·
απελευθέρωση επικίνδυνων ουσιών ή πρόκληση πλημμύρων, εκρήξεων ή πυρκαγιών·
διαταραχή ή διακοπή του εφοδιασμού ύδατος, ηλεκτρικής ενέργειας ή κάθε άλλου βασικού φυσικού πόρου·
αρχηγία τρομοκρατικής ομάδας ή συμμετοχή στις δραστηριότητές της, συμπεριλαμβανομένης της χρηματοδότησης ή της παροχής σε αυτήν υλικών μέσων.
Η απειλή και μόνο τέλεσης μιας εκ των πράξεων αυτών πρέπει να θεωρείται τρομοκρατική ενέργεια.
Σύμφωνα με την κοινή θέση, επίσης, ως «τρομοκρατικές ομάδες» νοείται η δομημένη ένωση προσώπων που ενεργούν από κοινού για να τελέσουν τρομοκρατικές πράξεις, ανεξάρτητα από τη σύνθεσή τους και από το βαθμό πολυπλοκότητας της δομής τους.
Κατάλογος προσώπων και οντοτήτων
Ο κατάλογος που περιλαμβάνεται στο παράρτημα της κοινής θέσης έχει καταρτιστεί βάσει ερευνών οι οποίες διεξήχθησαν από τις αρμόδιες δικαστικές ή αστυνομικές αρχές των χωρών της ΕΕ. Πρέπει να επανεξετάζεται τουλάχιστον ανά εξάμηνο, ώστε να επικαιροποιείται. Ο κατάλογος περιέχει επαναστατικές ομάδες ακτιβιστών, καθώς και τα ονόματα των ατόμων που συμμετέχουν στις οργανώσεις αυτές, συμπεριλαμβανομένων:
του CIRA (Ιρλανδικός Δημοκρατικός Στρατός Συνέχεια)
της Ε.Τ.Α (Πατρίδα των Βάσκων και Ελευθερία)·
της G.R.A.P.O (Αντιφασιστική Ομάδα Αντίστασης Πρώτης Οκτωβρίου)·
της Hamas-Izz al-Din al-Qassem (τρομοκρατικός κλάδος της Hamas)
της LVF (Loyalist Volunteer Force)
της PIJ (Παλαιστινιακή Ισλαμική Τζιχάντ).
Τα ονόματα του Ουσάμα Μπιν Λάντεν και των ατόμων και οντοτήτων που συνδέονται με αυτόν δεν περιλαμβάνονται στον εν λόγω κατάλογο, δεδομένου ότι αυτά είχαν ήδη καλυφθεί από την κοινή θέση 2002/402/ΚΕΠΠΑ του Συμβουλίου, της 27ης Μαΐου 2002, που αφορά πρόσθετα περιοριστικά μέτρα κατά του Ουσάμα Μπιν Λάντεν, των μελών της οργάνωσης Αλ Κάιντα και των Ταλιμπάν, καθώς και άλλων προσώπων, ομάδων, επιχειρήσεων και οντοτήτων που συνδέονται με τα παραπάνω. Η εφαρμογή των προβλεπόμενων στην κοινή θέση μέτρων εξασφαλίζεται από τον, κανονισμό (ΕΚ) αριθ. 881/2002, που εγκρίθηκε κατά την ίδια ημερομηνία
Μέτρα που λαμβάνονται από την ΕΕ και τις χώρες της
Σύμφωνα με την παρούσα κοινή θέση, η ΕΕ ενεργούσα εντός των ορίων των εξουσιών και αρμοδιοτήτων της, αποφασίζει τη δέσμευση κεφαλαίων και άλλων χρηματοοικονομικών περιουσιακών στοιχείων ή οικονομικών πόρων προσώπων και οντοτήτων που περιλαμβάνονται στον κατάλογο. Διασφαλίζει επίσης ότι αυτά τα πρόσωπα ή ομάδες δεν αποκτούν πρόσβαση στα δεσμευμένα κεφαλαία και περιουσιακά στοιχεία.
Οι χώρες της ΕΕ παρέχουν αμοιβαίως, μέσω της δέουσας αστυνομικής και δικαστικής συνεργασίας, συνδρομή για την καταπολέμηση και πρόληψη τρομοκρατικών πράξεων. Για την έρευνα και δίωξη των προσώπων και οντοτήτων που περιλαμβάνονται στον κατάλογο, μπορούν να ασκούν πλήρως τις εξουσίες που έχουν σύμφωνα με τις πράξεις της Ένωσης και όλους τους άλλους διμερείς ή διεθνείς διακανονισμούς.
Κατά το πρότυπο της παρούσας κοινής θέσης, η κοινή θέση του Συμβουλίου 2001/930/ΚΕΠΠΑ της 27ης Δεκεμβρίου 2001 για την καταπολέμηση της τρομοκρατίας, έχει στόχο τη δέσμευση των κεφαλαίων και άλλων χρηματοοικονομικών περιουσιακών στοιχείων προσώπων ή οντοτήτων που διευκολύνουν, αποπειρώνται να διαπράξουν ή διαπράττουν τρομοκρατικές πράξεις στο έδαφος της ΕΕ.
Παραπομπες
Πράξη
Έναρξη ισχύος
Προθεσμία για μεταφορά στο εθνικό δίκαιο των κρατών μελών
Επίσημη Εφημερίδα
Κοινή θέση 2001/931/ΚΕΠΠΑ
27.12.2001
-
ΕΕ L 344, 28.12.2001
ΣΥΝΑΦΕΙΣ ΠΡΑΞΕΙΣ
Κανονισμός (ΕΚ) αριθ. 2580/2001 του Συμβουλίου
, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας [Επίσημη Εφημερίδα L 344, 28.12.2001].
Ο παρών κανονισμός αποτελεί μέτρο απαραίτητο σε επίπεδο ΕΕ και συμπληρωματικό προς τις διοικητικές και δικαστικές διαδικασίες όσον αφορά τις τρομοκρατικές οργανώσεις στην ΕΕ και στις τρίτες χώρες. Στόχος είναι η καταπολέμηση κάθε μορφή χρηματοδότησης τρομοκρατικών δραστηριοτήτων. Για το σκοπό αυτό, προσδιορίζει το περιεχόμενο των ορισμών «κεφάλαια, χρηματικά περιουσιακά στοιχεία και οικονομικοί πόροι» προς δέσμευση, «τραπεζικές και λοιπές χρηματοπιστωτικές υπηρεσίες», «έλεγχος ενός νομικού προσώπου». Η πράξη προβλέπει επίσης παρεκκλίσεις προκειμένου να δίνεται η δυνατότητα αποδέσμευσης κεφαλαίων και άλλων περιουσιακών στοιχείων σε ορισμένες συγκεκριμένες περιπτώσεις.
Ο κανονισμός προβλέπει ότι το Συμβούλιο καθορίζει, αναθεωρεί και τροποποιεί έναν κατάλογο των προσώπων, των ομάδων και των οντοτήτων στις οποίες εφαρμόζεται. Εκδόθηκαν μια σειρά κανονισμών και αποφάσεων με τα οποία ενημερωνόταν ο εν λόγω κατάλογος στις οποίες εφαρμόζεται ο κανονισμός αυτός.
Απόφαση 2005/671/ΔΕΥ του Συμβουλίου, της 20ής Σεπτεμβρίου 2005, σχετικά με την ανταλλαγή πληροφοριών και την συνεργασία γύρω από τις τρομοκρατικές παρεμβάσεις [Επίσημη Εφημερίδα L 253, 29.9.2005].
See also
Δικτυακός τόπος της Γενικής Διεύθυνσης Εσωτερικών Υποθέσεων της Ευρωπαϊκής Επιτροπής για την καταπολέμηση της τρομοκρατίας (EN)
Ημερομηνία τελευταίας τροποποίησης: 30.03.2010